Alcantaraordenen

Alcantaraordenen (spansk: Orden de Alcántara) var en religiøs og militær ridderorden i kongeriket León. Ordenen ble til på 1100-tallet, og ble anerkjent av pave Alexander III i 1176. Den kjempet for å beskytte kongeriket mot dets fiender og var i særdeleshet engasjert i kampen mot maurerne under reconquista. Ordenens tegn er et grønt liljekors.

 Opphav 
Ordenen oppsto i andre halvdel av 1100-tallet i landskapet Extremadura mellom Castilla og Portugal.O'Callaghan 1983, s. 239. Nøyaktig årstall for innstiftelsen av ordenen, som ble først ble kalt Sankt Julian av Pereiros orden, lar seg ikke fastslå, men den var allerede virksom da den i 1176 fikk en donasjon fra kong Ferdinand II av Léon så vel som anerkjennelse fra pave Alexander III.O'Callaghan 1962, s. 477. Ordenen kombinerte idealet om klosterliv med ridderskapsidealet som ledd i kampen for kristendommen under gjenerobringen av Den iberiske halvøy fra maurernes herredømme. Pavens anerkjennelse la grunnlaget for mange av ordenens privilegier i de etterfølgende århundrene. Pave Lucius III fastsatte i 1183 at ordenens formål var å forsvare kristendommen og at ordenen skulle følge benediktinernes regel.O'Callaghan 1962, s. 478. 

Ordenens forhold til den kastiljanske Calatravaordenen er ikke helt avklart, men det kan ha forelagt en form for forbindelse mellom de to.O'Callaghan 1962, s. 479-481. Det er mulig at Trujilloordenen, etter borgen Trujillo som gikk tapt til maurerne i 1195, er identisk med Sankt Julian av Pereiros orden.O'Callaghan 1962, s. 483-484.

Etter at Léon, Castilla og Portugal samlet seg mot maurerne, kunne kong Alfonso IX i 1217 gi den nylig erobrede borgen Alcántara ved elva Tajo til Calatravaordenen, som inngikk en pakt med Sankt Julian av Pereiros orden og overlot borgen til den.O'Callaghan 1983, s. 249.O'Callaghan 1962, s. 485. Det var vanlig at datidens militærordenen tok navn etter borgen der de hadde hovedsete og fra 1218 ble Sankt Julian av Pereiros orden kjent som Alcántaraordenen.O'Callaghan 1962, s. 483.

 Ordenen og kongemakten 
I 1411 fikk ordenen pavens tillatelse til å anta et grønt liljekors som sitt merke. Sainty 2006, s. 115. 

Ordenen kjempet for å beskytte kongeriket Léon mot dets fiender og var i særdeleshet engasjert i kampen mot maurerne under reconquista. Framgangene i denne kampen gjorde at Alcantaraordenen opparbeidet store rikdommer og betydelig makt. Etterhvert som erobringen av territorier på Den iberiske halvøy skred fram, fikk ordenen mindre å gjøre militært og virksomheten ble utover 1300-tallet stadig mer innenrikspolitisk rettet.O'Callaghan 1983, s. 496. Samtidig ble ordenen stadig mer sekulær og dominert av medlemmer fra de ledende adelsfamiliene.O'Callaghan 1983, s. 632.

Ordenen ble dermed en maktfaktor i konkurranse med kongemakten, som forsøkte å kontrollere den gjennom å overta stormesterembetet. Kong Alfonso XI (regjerte 1313–1350) økte sin innflytelse over ordenen ved å sikre innsettelsen av en lojal ordensmester.Boulton 2000, s. 51. Kong Johan I (regjerte 1379–1390) fikk pavens godkjennelse til å utnevne ny ordensmester om posisjonen skulle bli ledig i hans regjeringstid.

I 1494 avgjorde pave Alexander IV at ordenen skulle underlegges kronen og i 1495 ble Consejo de las Órdenes opprettet for å administrere militærordenene.O'Callaghan 1983, s. 661. I 1523, under pave Hadrian VI ble stormesterembetet, som da var besatt av Karl I gjort arvelig.Sainty 2006, s. 99.

Ordenens betydning som maktfaktor ble redusert etter at ordensriddernes sølibatforpliktelse ble opphevet i 1540. Ordenslivet falt samtidig bort. Alcantaraordenen ble etter dette et system av privilegier under kongemaktens kontroll, der 37 slott og landsbyer kunne tildeles adelige som belønning. Sainty 2006, s. 116.

 Avskaffelse og gjenopprettelse 
mini|Kong Alfonso XIII i drakt som ordensmester for militærordenene
Ordenens midler og besittelser ble gjentatte ganger forsøkt beslaglagt på 1800- og begynnelsen av 1900-tallet og ved flere anledninger ble ordenen erklært oppløst.Sainty 2006, s. 100f.  Kort tid etter opprettelsen av den første republikk ble alle de fire spanske militærordenene avskaffet ved dekret av 9. mars 1874. Sainty 2006, s. 102. De ble imidlertid raskt gjenopprettet, allerede før monarkiet ble gjeninnført. Medlemskapet i ordenene utviklet seg til å bli mest en æresbevisning, men seremoniellet ble opprettholdt.

Fra 1875 fungerte Alcantaraordenen som en militær fortjenstorden. Medlemskap var fortsatt begrenset til adelige. Kong Alfonso XIII fungerte som ordenenes stormester, også etter kongedømmets fall i 1931. Sainty 2006, s. 103. Under den andre republikk ble imidlertid ordenene som offisielle institusjoner opphevet ved dekret av 1931 og var etter dette å anse som private foreninger. Opptak av nye medlemmer stanset likevel så godt som helt opp.

 Gjenoppliving 
Ved monarkiets avskaffelse i 1931 hadde ordenen i færre enn 20 riddere. Sainty 2006, s. 117. Den talte da flere prinser av Borbón-Begge Sicilier blant medlemmene. Bare én av den gamle tids riddere var i live da ordenen ble gjenopplivet etter kongedømmets gjeninnførelse i 1975.

Etter gjeninnføringen av monarkiet i Spania i 1975 ble ordenene gradvis gjenopplivet. Den nye kongens far, Juan, greve av Barcelona, ble utnevnt til leder for Det kongelige råd for de militære ridderordener av Santiago, Calatrava, Alcántara og Montesa. Sainty 2006, s. 105. Han ble i 1993 etterfulgt av prins Carlos, hertug av Calabria. Kongen selv fungerer som ordenenes stormester. I 1982 ble nye noviser tatt inn i alle fire ordener og året etter startet opptak av fullverdige riddere. 

Kongens beskytterskap overfor ordenene kommer også til uttrykk gjennom den tillatelse disse har fått til å avholde sine møter og seremonier i et særlig rom i det kongelige slott. Ordenene er likevel fortsatt rettslig sett private ordensbrorskap med foreningsstatus og fortsetter med denne status sin religiøse, kulturelle og humanitære virksomhet. 

Ordenen hadde i 2006 25 fullverdige riddere og 22 noviser. Alcantaraordenen har svært strenge krav til medlemmenes adelige avstamning. For å bli opptatt som novise må potensielle medlemmer kunne vise til ubrutt adelig slektslinje på farssiden tilbake til de eldste tider.

Se også
 Montesaordenen 
 Santiago-ordenen

 Referanser 

 Kilder 
Boulton, D'Arcy Jonathan Dacre: The knights of the crown. The monarchical orders of knighthood in later medieval Europe, 1325–1520, 2. utgave, Boydell Press, 2000
O'Callaghan, Joseph F.: «The Foundation of the Order of Alcántara, 1176–1218», The Catholic Historical Review, bind 47, nr. 4, 1962, s. 471-486
O'Callaghan, Joseph F.: A History of Medieval Spain, Ithaca: Cornell University Press, 1983
Sainty, Guy Stair: «The Spanish Military Orders», i Guy Stair Sainty og Rafal Heydel-Mankoo (red.): World Orders of Knighthood and Merit, første bind, Buckingham: Burke's Peerage, 2006, s. 97–119

Kategori:Katolske ordener
Kategori:Spanias historie
Kategori:Spanske ordener
Kategori:Middelalderen
Kategori:Korstogene
Kategori:Etableringer i 1156